Nora Fatehi Video: एयरपोर्ट पर गाड़ी से उतरकर भागने लगी नोरा फतेही, वायरल वीडियो में जानें वजह  
नोरा फतेही का वीडियो हुआ वायरल
कार से उतरकर भागती नजर आईं नोरा फतेही
सोशल मीडिया पर जमकर वायरल हो रहा है वीडियो
नोरा फतेही के धमाकेदार डांस वीडियो यूं तो सोशल मीडिया पर खूब वायरल होते रहते हैं, लेकिन हाल ही में उनका एक फनी वीडियो वायरल हुआ है. इस वीडियो में नोरा फतेही (Nora Fatehi) चलती हुई गाड़ी से उतरकर भागती हुई नजर आ रही हैं. दरअसल, इंटरनेट पर तेजी से वायरल हो रहा यह वीडियो एयरपोर्ट का है. इस वीडियो में नोरा फतेही और उनका दोस्त एयरपोर्ट की गाड़ी में जाकर बैठते हैं, हालांकि एक्ट्रेस अचानक ही बोगी से उतरकर भागने लगती हैं. नोरा फतेही ने इस वीडियो को अपने इंस्टाग्राम (Nora Fatehi Instagram) एकाउंट से शेयर किया है.
@stevenroythomas is back & we're going to need you to keep up!! ???? our travels will always be one for the archives #KUWNS what are we up to next ... ????????
A post shared by  Nora Fatehi (@norafatehi) on Sep 29, 2019 at 9:38am PDT
नोरा फतेही (Nora Fatehi) का इस फनी वीडियो पर लोग खूब कमेंट कर रहे हैं. एक्ट्रेस ने इस वीडियो पर कैप्शन भी काफी मजेदार लिखा है. अगले वीडियो में नोरा और दोस्त एक सोफे पर बैठकर बात कर रहे होते हैं, तभी एक फैन आकर उनसे सेल्फी के लिए बोलती है. जैसे ही नोरा सेल्फी के लिए तैयार होती हैं, तभी वो फैन कहती है कि उसे सेल्फी उनके दोस्त के साथ लेनी है. ये सुनकर नोरा गुस्से में निकल जाती है. 
नोरा फतेही के इस मजेदार वीडियो ने सोशल मीडिया पर धमाल मचाया हुआ है. नोरा फतेही (Nora Fatehi) वैसे भी अपने डांस के लिए ही पहचानी जाती हैं और उन्होंने 'बाहुबली' और 'सत्यमेव जयते' के 'दिलबर' सॉन्ग से जमकर सुर्खियां लूटी हैं. नोरा फतेही बिग बॉस में भी आ चुकी हैं. बता दें कि नोरा फतेही हाल ही में फिल्म 'भारत' में नजर आई थीं. नोरा फतेही, वरुण धवन (Varun Dhawan) और श्रद्धा कपूर (Shraddha Kapoor) की डांस आधारित फिल्म 'स्ट्रीट डांसर (Street Dancer)' में भी नजर आएंगी.